
Rozsudok Okresného súdu Prievidza z 20. januára 2026, sp. zn. 5P/76/2025, ECLI:SK:OSPD:2026:3825206046.2
Súd: Okresný súd Prievidza
Spisová značka: 5P/76/2025
ECLI: ECLI:SK:OSPD:2026:3825206046.2
Dátum vydania: 20. 1. 2026
Forma: Rozsudok
Oblasť práva: Rodinné právo, Rodinné právo, Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 5P/76/2025 3825206046 20. 01. 2026 JUDr. Klaudia Šišková ECLI:SK:OSPD:2026:3825206046.2
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Klaudiou Šiškovou v právnej veci navrhovateľky: A. B. C. D., nar. XX.X.XXXX, trvale bytom Prievidza, E. XX/X, F. G., E. XX/X, proti manželovi navrhovateľky: G. C., nar. XX.XX.XXXX, bytom G., E. XX/X, o rozvod manželstva a úpravu práv a povinností rodičov k malol. deťom C.: H., nar. XX.X.XXXX, a A., nar. XX.X.XXXX, zastúpeným Úradom práce, sociálnych vecí a rodiny v Prievidzi ako kolíznym opatrovníkom, takto rozhodol: I. Súd manželstvo G. C. a A. B. C. D., I. J., uzavreté dňa X.X.XXXX v K., zapísané v Knihe manželstiev matričného úradu K., vo zväzku XX, ročník XXXX, na strane XXX, pod poradovým číslom XX, r o z v á dza. II. Súd malol. H. C., nar. XX.X.XXXX, na čas po rozvode z v e r u j e do striedavej osobnej starostlivosti oboch rodičov tak, že matka aj otec sú povinní zabezpečovať osobnú starostlivosť o dieťa striedavo v týždňových intervaloch. Matka bude zabezpečovať osobnú starostlivosť o malol. H. od nedele v nepárnom kalendárnom týždni od 18.00 hod. do nedele v párnom kalendárnom týždni do 18.00 hod. Otec bude zabezpečovať osobnú starostlivosť o malol. H. od nedele v párnom kalendárnom týždni od 18.00 hod. do nedele v nepárnom kalendárnom týždni do 18.00 hod. III. Každý z rodičov si dieťa do svojej osobnej starostlivosti prevezme v mieste aktuálneho pobytu dieťaťa. IV. Súd vyživovaciu povinnosť rodičov na malol. H. n e u r č u j e . V. Súd malol. A. C., nar. XX.X.XXXX, na čas po rozvode z v e r u j e do osobnej starostlivosti matky a otcovi u r č u j e výživné na malol. A. sumou 150,- eur mesačne, vždy do posledného dňa predchádzajúceho mesiaca vopred, k rukám matky, s účinnosťou od právoplatnosti rozsudku. VI. Každý z rodičov bude malol. deti zastupovať a spravovať ich majetok v bežných veciach. VII. Súd u p r a v u j e styk otca s malol. A. tak, že otec je o p r á v n e n ý stretávať sa s maloletou každý nepárny týždeň v mesiaci od piatku 16.00 hod. do nedele 16.00 hod. a každý párny týždeň v mesiaci v pondelok od 12.00 hod. do 16.00 hod. a v utorok od 12.00 hod. do 16.00 hod. VIII. Matka je povinná malol. dieťa na styk s otcom pripraviť, v určený deň a hodinu ho otcovi v mieste bydliska dieťaťa odovzdať a v určený deň a hodinu ho od neho v mieste bydliska dieťaťa prevziať. IX. Otec je povinný malol. dieťa v určený deň a hodinu od matky v mieste bydliska dieťaťa prevziať a v určený deň a hodinu ho matke v mieste bydliska dieťaťa odovzdať. X. Žiaden z účastníkov nemá nárok na náhradu trov konania
odôvodnenie: Podľa § 221 písm. a) Civilného sporového poriadku a § 2 ods. 1 Civilného mimosporového poriadku rozsudok odôvodnenie neobsahuje. Poučenie: Proti tomuto rozsudku nemožno podať odvolanie, pretože účastníci sa práva podať odvolanie voči rozsudku výslovne vzdali. Manžel, ktorý pri uzavretí manželstva prijal priezvisko druhého manžela, ako spoločné priezvisko, môže do troch mesiacov po právoplatnosti rozhodnutia o rozvode oznámiť príslušnému matričnému úradu, že prijíma opäť svoje predošlé priezvisko. Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2026:3825206046.2 (dáta aktuálne k 13. 11. 2026). Záväzné je znenie zverejnené súdom.




